Diari Oficial de la Generalitat Valenciana


Sumari del DOGV 6054, del 10-07-2009 (2009/7798)

RESOLUCIÓ de 23 de juny de 2009, de la consellera de Turisme i presidenta de l'Agència Valenciana del Turisme, per la qual s'atorga la declaració del Festival de Cine de l'Alfàs del Pi com a festa d'interés turístic autonòmic de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6054

Data del DOGV
:   10-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7798


Data del document
:   23-06-2009

Organisme emissor
:   Conselleria de Turisme

Tipus de document
:   Resolució

Descriptors 

:   * Alfàs del Pi, l'
    * municipi
    * dia festiu
    * cultura
    * turisme

RESOLUCIÓ de 23 de juny de 2009, de la consellera de Turisme i presidenta de l'Agència Valenciana del Turisme, per la qual s'atorga la declaració del Festival de Cine de l'Alfàs del Pi com a festa d'interés turístic autonòmic de la Comunitat Valenciana. [2009/7798]  
Vista la sol·licitud presentada per l'Ajuntament de l'Alfàs del Pi, per la qual insta la "Declaració de Festes d'Interés Turístic Autonòmic de la Comunitat Valenciana" al certamen "Festival de Cine" que se celebra en eixa localitat.  
Després de l'estudi de la documentació aportada i vista la proposta de resolució de l'Àrea de Producte de l'Agència Valenciana del Turisme, de data 22 de juny de 2009, mitjançant la qual s'emet l'informe favorable a la concessió de la mencionada distinció, de conformitat amb el que disposen els articles 3.1 c), 7.1 i 9.1 del Decret 119/2006, de 28 de juliol, del Consell, regulador de les Declaracions de Festes, Itineraris, Publicacions i Obres Audiovisuals d'Interés Turístic de la Comunitat Valenciana, resolc:  
Primer  
Atorgar el títol honorífic de Festa d'Interés Turístic Autonòmic de la Comunitat Valenciana al certamen "Festival de Cine" de l'Alfàs de Pi (Alacant).  
Segon  
Amb la data de la present Resolució, inscriure d'ofici la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, Secció Primera: Festes d'Interés Turístic.  
Tercer  
Amb independència de la seua publicació en el Diari Oficial de la Comunitat Valenciana, notifiqueu la present resolució a l'Ajuntament de l'Alfàs de Pi.  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació o notificació de la resolució, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 23 de juny de 2009.- La consellera de Turisme i presidenta de l'Agència Valenciana del Turisme: Angélica Such Ronda.